Šiaulių gidas

Komedija „Tobulos žmonos“
2023-04-29 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Komedija apie dvi tobulas žmonas ir vieną netobulą vyrą, kuris tarp jų pasiklydo. Ji (Vitalija Mockevičiūtė) ir Jis (Andrius Bialobžeskis) nugyveno daugybę metų tobuloje santuokoje ir regis viskas buvo gerai, bet santuoką ėmė griauti rutina. Tas pats darbas, tie patys namai, tokios pačios vakarienės, tokie patys pusryčiai, tie patys pokalbiai per tiek metų tapo pilki ir nuobodūs.
Ir turbūt žinote, kada santuoka tampa nuobodi, vyras pradeda dairytis aplinkui ir besidairydamas pamato KITĄ (Neringa Varnelytė), kuri yra TOBULA. Ji graži, šmaikšti, įdomi ir nenusibostanti, tik gal ne tokia šeimyniška.
Po virtinės juokingų situacijų ir neįtikėtinų nesusipratimų, bėgiojant nuo vienos pas kitą, nuo sotaus, bet nuobodaus šeimyniškumo iki aistringo, bet alkano naujo gyvenimo, jis turi apsispręsti, nes padėtis tampa ne tik juokinga, bet jau ir nevaldoma.
Spektaklis prasideda nuo iškilmingos vakarienės trise: Jis, Jo Buvusi tobula Žmona, ir Kita, kuri yra jo dabartinė tobula Žmona. Per šią iškilmingą vakarienę bus išsiaiškinti visi santykiai, išsakyti visi priekaištai, prisimintos visos praeities laimės akimirkos. Kaip baigsis ši iškilminga dviejų TOBULŲ žmonų ir vieno netobulo VYRO vakarienė mes Jums neatskleisime. Jūs būtinai turite į ją patekti ir viską pamatyti patys.
N-18
Režisierius – Ričardas Vitkaitis
Scenografija ir kostiumai – Eglė Krasnovė
Vaidina – Vitalija Mockevičiūtė, Neringa Varnelytė, Andrius Bialobžeskis
Renginio trukmė: ~1,20 val.

Spektaklis „Skulptūra“
2023-04-29 18:00 (Europe/Moscow) | Šiaulių dramos teatras
Autorius – Marius von Mayenburgas
Iš vokiečių kalbos vertė – Paulius Ignatavičius
Režisierius – Paulius Ignatavičius
Scenografė ir kostiumų dailininkė – Inga Aleknavičiūtė
Kompozitorius – Antanas Dombrovskij
Video menininkas – Ignas Meilūnas
Šviesų dailininkas – Julius Kuršys

2015 m. parašyta „Skulptūra“ yra naujausia populiaraus vokiečių autoriaus Mariuso von Mayenburgo pjesė. Spektaklio epicentre – pasiturinti, standartinė europiečių šeima, kurios vidutiniškas ir ramus gyvenimas sutrikdomas, kai šeimoje pasirodo valytoja Džesika. Ji netikėtai išbalansuoja nusistovėjusius santykius ir netgi tampa ciniško menininko Haulupos „mūza“. Pjesėje išorinių įvykių nėra daug, tačiau veiksmas rutuliojasi labai dramatiškai, nuobodžiauti neleidžia šmaikštūs, lengva ironija ir humoru paženklinti veikėjų dialogai. Spektaklyje scena po scenos tarp žmonos Ulrikės, vyro Michaelio ir jų sūnaus Vincento veriasi vis gilesnė dvasinė tuštuma. Realistiška ir logiška nata prasidėjęs spektaklio pasakojimas palaipsniui įgauna keistai iškreiptą ir iracionalų pavidalą…

Pagrindinė dramos „žinutė“ tarsi įkūnijama šeimos draugo Haulupos sumanytoje ciniškoje meninėje instaliacijoje „Socialinė skulptūra“. Jos idėja tokia – maisto atliekos yra svaidomas mašinos, o visas instaliacijos lankymo valandas jas valo emigrantė valytoja iš „trečiosios šalies“ – Džesika. Kas tai – menas ar žmonių išnaudojamas ir kuo ši instaliacija skiriasi nuo dažno emigranto tikrovės? Pasak režisieriaus Pauliaus Ignatavičiaus, spektaklis kelia klausimus, kodėl mes linkę bėgti nuo tikrovės ir tiesos? Kiek vakarietiškame mąstyme tebėra gajos, nors ir visaip maskuojamos, klasinio, seksistinio ir rasistinio mąstymo liekanos?

Mariuso von Mayenburgo (g.1972) vardas jau keletą dešimtmečių gerai žinomas teatro pasaulyje, jo pjesės nuolat statomos ir laukiamos garsiausių teatrų scenose. Nuo 1999 m. Mariusas von Mayenburgas dirba dramaturgu garsiajame „Schaubühne“ teatre Berlyne. Šiame gilias dramaturgines tradicijas puoselėjančiame teatre Marius von Mayenburgas yra pastatęs ir keletą spektaklių, tame tarpe ir „Skulptūrą“, kurios premjera įvyko 2015 m. Didžiausią tarptautinį pripažinimą M. von Mayenburgui atnešė pjesė „Ugnies veidas“ (1997). Ne mažiau populiarios jo pjesės „Parazitai“ (1999), „Kankinys“ (2012), „Perplex“ (2010). „Skulptūra“ Lietuvos žiūrovui pristatoma pirmą kartą.
Premjera – 2017 m. balandžio 13, 14 d.

APDOVANOJIMAI

2018 m. Šiaulių miesto savivaldybės premija kategorijoje pagrindinis (moters) vaidmuo aktorei Monikai Šaltytei už Džesikos vaidmenį spektaklyje Marius von Mayenburgas „Skulptūra“ (rež. P. Ignatavičius).
2018 m. 34-ojo profesionalių teatrų festivalyje „Vaidiname žemdirbiams“ (Rokiškis) perspektyviausiam festivalio režisieriui prizas (300 eurų) – Pauliui Ignatavičiui už Valstybinio Šiaulių dramos teatro spektaklį „Skulptūra“.

Chaimo Frenkelio vilos-muziejaus rožyno 5-tojo sezono atidarymas
2023-04-29 10:00 - 16:00 (Europe/Helsinki) | Chaimo Frenkelio viloje
2023 m. balandžio 29 d., šeštadienį, 10–16 val. vyks Chaimo Frenkelio vilos rožyno 5-tojo sezono atidarymas. Renginio metu veiks mugė, kurios metu galėsite įsigyti Lietuvoje užaugintų sodinukų ir tautinio paveldo gamintojų produkcijos. Vyks pažintinės ekskursijos ru rožyno sodinininke, orientacinis žaidimas „Vilos parko rožyno paslaptys“.
Programa:

10–16 val. Mugė
Mugėje galėsite įsigyti Lietuvoje užaugintų sodinukų ir tautinio paveldo gamintojų produkcijos.
11 ir 15 val. Pažintinė ekskursija su rožyno sodininke (būtina išankstinė registracija)
Kartu su sodininke vaikščiodami Chaimo Frenkelio vilos-muziejaus rožyno takeliais pažinsite šį tūkstančiais rožių žiedų džiuginantį rožyną bei jame augančias gėlių karalienes – rožes. Dalyviai susipažins su rožių klasifikacija, sužinos, kaip tinkamai auginti rožes, pasiruošti žydėjimo sezonui, kaip pasirinkti teisingus porūšius ir veisles. Tai pat sužinos pačias įdomiausias ir tikriausias legendas apie rožes.
Registracija vykdoma tel. +370 41 43 36 80 arba internetu – https://i.ausrosmuziejus.lt/SbyGT
13 val. Orientacinis žaidimas „Vilos parko rožyno paslaptys“ (būtina išankstinė registracija)
Chaimo Frenkelio vilos-muziejaus rožyno 5-tojo sezono atidarymo proga pirmą kartą rengiamas orientacinis žaidimas, kurio metu pažinsite pačias įdomiausias ir netikėčiausias vietas rožyne, apie kurias net nežinojote! Atliekant užduotis reikės ne tik pasivaikščioti po parką, bet ir pakalbinti po žiemos, jau atsibudusias rožes, rasti istorines, architektūrines detales.
Registruotis kviečiame 2–4 asmenų grupes. Registracija vykdoma tel. +370 41 43 36 80 arba internetu – https://i.ausrosmuziejus.lt/SbyGT
Chaimo Frenkelio vilos-muziejaus rožyno mecenatas – Stanislovas Grušas
Organizatorius Šiaulių „Aušros“ muziejus

Sodinukų mugė „AŠ SODINU”
2023-04-29 - 2023-04-30 | Šiaulių arena
Sveikinamės su Jumis – augalų mylėtojai ir kviečiame apsilankyti rudens sodinukų mugėje!
Rugsėjo pabaiga ir spalio pradžia yra puikus metas sodinukams, jūsų pasodinto augalo komfortu pasirūpins gamta, o pavasarį jau galėsite džiaugtis pirmaisiais lapeliais arba žiedais.
Susitinkame balandžio 29 dieną Šiauliuose, prie „Šiaulių arenos“, stovėjimo aikštelėje.
Mugė vyks nuo 10 iki 16 val.
Mugėje galėsite įsigyti:
vaismedžių;
vaiskrūmių;
dekoratyvinių medelių ir krūmų;
daugiamečių ir vienmečių gėlių.
O svarbiausia, jog šiuos augalus užaugino šios srities specialistai, todėl klausykite ausis ištempę jų patarimų.
Iki susitikimo!

Tarptautinės hiphopo, breiko ir Freedance varžybos
2023-04-29 - 2023-04-30 | Šiaulių arena
2023 m. balandžio 29 d. Šiauliuose vyks tarptautinės hiphopo, breiko ir Freedance varžybos pradedančiųjų, pažengusiųjų ir Pro lygmenyse, kurias rengia Lietuvos sportinių šokių federacijos Hiphopo ir Breiko lygos.
Prizinis fondas – 1500 eur!
HIP HOP PRADEDANTIEJI (šokantys nuo 2022 m. rudens) > TIK Grupės ir Formacijos.
HIP HOP PAŽENGUSIEJI (šokantys antrą sezoną ir daugiau) > Solo, Duo, Grupės, Formacijos.
HIP HOP PRO (šokantys trečią sezoną ir daugiau – Tik Vaikų amžiaus grupėje) > Grupės ir Formacijos.
FREEDANCE PRADEDANTIEJI (šokantys nuo 2022 m. rudens) > TIK Grupės ir Formacijos.
FREEDANCE PAŽENGUSIEJI (šokantys antrą sezoną ir daugiau) > TIK Grupės ir Formacijos.
FREEDANCE KATEGORIJA – galima šokti, kaip pavyzdys – Pop, Show, Dancehall, Street Show ar kitus stilius. Galime juos maišyti, galima ir vieną. Bus vertinama pasirodymo kokybė.
Sezonas skaičiuojamas nuo rugsėjo 1-os iki kitų metų rugpjūčio 31 d.
KATEGORIJOS:
Solo / Duo / Grupė (3-7 šokėjai) / Formacija (8 ir daugiau šokėjų).
AMŽIAUS GRUPĖS:
MAŽYLIAI (7 m. ir jaunesni). Komandos. Į Grupes ir Formacijas neskirstoma.
VAIKAI (8-12 m.);
JAUNIAI-JAUNIMAS (13-16 m.);
Suaugusieji (17 m. ir vyresni).
Dalyvių amžius turi tikti pagal gimimo metus. Vyresnėse grupėse gali šokti jaunesni dalyviai, jaunesnėse grupėse vyresni dalyviai šokti negali. Dalyviams PRIVALOMA TURĖTI ASMENS DOKUMENTĄ, liudijantį amžių. Kilus įtarimams dėl dalyvio amžiaus ir dalyviui nepateiktus atitinkamo dokumento, įrodančio jo amžių, dalyvis bus diskvalifikuotas.
LAIKAS:
Planuojama pradžia: 9:00 val. Planuojama pabaiga: 21:00 val. Esant didesniam ar mažesniam dalyvių skaičiui, taip pat nenumatytiems trikdžiams, renginio laikas gali kisti.

Motinos dienai skirtas koncertas „Gerumo sparnai“
2023-04-27 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Balandžio 27 d. 18 val. Šiaulių kultūros centro Didžiojoje koncertų salėje (Aušros al. 31) vyks Motinos dienai skirtas koncertas „Gerumo sparnai“.
Bus papildyta.
Rolando Parafinavičiaus nuotr.
Organizatorius – Šiaulių kultūros centras.

Renginys nemokamas

Pavasario mugė
2023-04-27 - 2023-04-30 | Pėsčiųjų bulvaras (Vilniaus g.)
Mielai kviečiame apsilankyti ,,Pavasario mugėje” ir įsigyti įvairių amatininkų, konditerijos ar mėsos gaminių, bei rankų darbo papuošalų

OKT / VILNIAUS MIESTO TEATRAS: “DETOKSIKACIJA”
2023-04-26 18:30 (Europe/Helsinki) | Šiaulių dramos teatras
Autorė – Birutė Kapustinskaitė
Režisierius – Darius Gumauskas
Scenografė – Simona Davlidovičiūtė
Kostiumų dailininkė – Dovilė Gudačiauskaitė
Šviesų dailininkas – Julius Kuršis
Kompozitorė – Agnė Matulevičiūtė
Tai tragikomiška Birutės Kapustinskaitės pjesė apie tėvo ir dukros bandymą susikalbėti. Po penkerių metų nesimatymo jie susitinka laukiamajame. Noras sužinoti kaip gyvena vienas artimiausių žmonių, neišvengiamai persipina su nuoskaudomis ir noru įgelti.
Su priklausomybe kovojantis garsus laidų vedėjas ir save suaugusiu alkoholikų vaiku laikanti dukra, internete atvirai pasakojanti apie savo patirtis – bando rasti bendrą kalbą. Tačiau, kai praraja tarp kartų tokia didelė, abi pusės tampa lygiaverčiais priešininkais – tokiais pat kandžiais, pažeidžiamais ir… teisiais.

Pjesėje nemažai humoro – visi norime būti suprasti ir išgirsti, bet kartais tam reikia pradžioje išgirsti kitą, o tai padaryti sunku, ypač, kai tas „kitas“ labai panašus į tave.
Spektaklio metu aktoriai veikia labai arti žiūrovo – tiek fiziškai, tiek emociškai. Tai valanda, trunkanti realiu laiku, per kurią bandoma susijungti, suprasti ir rasti atsakymus priklausomybių, auklėjimo ir kartų nesusikalbėjimo klausimuose.

Vaido Baumilos koncertas
2023-04-25 19:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Balandžio 25 d. 18 val. Šiaulių kultūros centro Didžiojoje koncertų salėje koncertą surengs Vaidas Baumila.
Renginio trukmė: ~2 val.

„The Italian Tenors“ koncertas
2023-04-23 19:00 (Europe/Helsinki) | Šiaulių arena
Dešimtmetį gyvuojantis vokalinis trio „The Italian Tenors“ pirmą kartą pasirodys Lietuvoje. Trys Italijos tenorai, turinys savo nepakartojamą stilių ir virtuoziškai atliekantys pasaulinius muzikinius šedevrus, savo vienintelį pasirodymą Šiauliuose surengs balandžio 23 d. Šiaulių arenoje.
Vieni stipriausių Italijos tenorų Mirko Provini, Sabino Gaita ir Evans Tonon, sudarantys trupę „The Italian Tenors“, susibūrė lygiai prieš dešimtmetį ir per šiuos metus surengė pasirodymus didžiausiuose pasaulio miestuose, taip pat įrašė du albumus, į kuriuos įėjo tokie pasauliniai muzikos šedevrai kaip „Con te partirò“, „Caruso“, „Hallelujah“, „Time to Say Goodbye“ ir t. t. Į grupės dešimtmečio gyvavimo turą atlikėjai pirmą kartą įtraukė Lietuvą ir pavasarį Šiaulių gyventojams bei svečiams atliks dainas, paliesiančias giliausias širdies kerteles.

Šokių vakaras. Groja Algimantas Butnorius
2023-04-23 17:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro Oranžinė salė (Aušros al. 31)

2023 m. balandžio 23 d. 17 val.

5 Eur

Balandžio 23 d. 17 val. Šiaulių kultūros centro Oranžinėje salėje (Aušros al. 31) šokių vakaro metu šokėjus linksmai praleisti laiką kvies Algimantas Butnorius.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Renginio trukmė: ~3 val.

Ingos Jankauskaitės koncertas
2023-04-22 19:00 (Europe/Helsinki) | Šiaulių arena
Talentingoji aktorė ir atlikėja Inga Jankauskaitė sugrįžta į Šiaulių areną!
Saulėtu pavasario laikotarpiu laukiame Jūsų išskirtinai jaukiame, nuoširdžiame ir labai pasiilgtame Ingos Jankauskaitės koncerte balandžio 22 d.
Pasirodyme netrūks gyvos muzikos, gyvenimiškos patirties ir Ingos subtilaus humoro.

Folkloro šventė „Atvažiuoja žolynai“
2023-04-22 16:00 - 17:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Šiaulių miesto kultūros centras „Laiptų galerija“ ir folkloro ansamblis „Salduvė“ jau 13-ą kartą rengia folkloro šventę „Atvažiuoja žolynai“, kurioje klausytojai supažindinami su skirtingų Lietuvos etnografinių regionų savitumu: dainomis, šokiais, instrumentine muzika, tautiniais kostiumais, Šiaulių krašto folkloru ir jo įvairove.
Šiais metais šiauliečiams šventę dovanos folkloro ansambliai iš Aukštaitijos ir Žemaitijos etnografinių regionų: „Taduja“ iš Kelmės (vad. Osvaldas Gerbenis), „Platelē“ iš Platelių (vad. Aliona ir Aivaras Alminai), „Siaudela“ iš Biržų (vad. Jūratė Garnelienė), „Spigėns“ iš Telšių (vad. Diana Bomblauskienė), „Kupars“ iš Joniškio (vad. Rita Kipšaitė-Balčiūnienė), „Salduvė“ iš Šiaulių (vad. Darius Daknys).
Visus, kas norit trankių šokių pažiūrėt, linksmų muzikėlių, skambių dainelių, tarmiškų žodelių paklausyt, bočių ir prabočių tradicijas išmanyt, kviečiame į 13-ąją folkloro šventę „Atvažiuoja žolynai“.
Renginio trukmė: ~2 val.
Organizatorius – Šiaulių miesto kultūros centras „Laiptų galerija”.
Projektą finansuoja: Lietuvos kultūros taryba ir Šiaulių miesto savivaldybė.
Renginys bus filmuojamas ir fotografuojamas.

Renginys nemokamas

Muzikos ir šviesų šou „White & Black. The magic of piano“
2023-04-21 19:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Projektas, kuriame žmonės išgirs unikaliai dekonstruotus ir aranžuotus laiko patikrintus kūrinius, kurie netikėtai suskambės klasikos muzikantų interpretacijomis bei įvairiais stiliais. Koncertą fortepijonu ir violončele atliks žinomi klasikinės muzikos atlikėjai: Darius Mažintas ir Domas Jakštas. Įsimintiną ir įspūdingą atmosferą kurs specialiai šiam šou sukurti apšvietimo bei lazerių efektai.
Koncerte skambės: „QUEEN“, BON JOVI, MICHAEL JACKSON, ELTON JOHN, „ROXETTE“, „U2“, STING, „SCORPIONS“, „THE BEATLES“, LOUIS ARMSTRONG, TINA TURNER, EROS RAMAZZOTTI ir kiti specialiai šiam koncertui aranžuoti kūriniai.
Renginio trukmė: ~1,5 val. (su pertrauka)

Karolio Klimo knygos „Mokytojas“ pristatymas
2023-04-20 18:00 (Europe/Helsinki) | P. Višinskio viešoji biblioteka
Didžiulio susidomėjimo sulaukusi Karolio Klimo knyga „Mokytojas“ ir populiaraus tinklaraščio „Lietuvių kalbos mokytojas“ autorius Karolis Klimas balandžio 20 d., ketvirtadienį, 18.00 val. atkeliauja į Šiaulius! Susitikimas vyks Šiaulių apskrities Povilo Višinskio viešosios bibliotekos Didžiojoje skaitykloje (Aušros al. 62).

„Mokytojas“ jau daugiau nei mėnesį yra antra pagal perkamumą knyga, o pirmasis jos tiražas parduotas vos per dvi savaites. Tai – neįprasto žanro grožinis kūrinys apie dvejus darbo gimnazijoje metus, kuriuos įrėmina (nebe)jauno, savęs ieškančio žmogaus istorija. Ji skirta ne tik pedagogams, 11–12 klasių mokiniams ir jų tėvams, bet VISIEMS, kurie domisi literatūra, nori (iš naujo) atrasti žymiausius užsienio ir lietuvių autorius, pažvelgti į nepagražintą darbo mokykloje realybę. Tai knyga apie mokytoją ne tik mokytojams!

Renginio metu knygą „Mokytojas“ bus galima įsigyti ir tiesiai iš autoriaus.

Renginys nemokamas.

Renginio metu bus fotografuojama ir filmuojama. Jei nepageidaujate būti fotografuojami ir (arba) filmuojami arba nesutinkate su nuotraukų ir (arba) vaizdo medžiagos viešinimu, prašome apie tai informuoti fotografą.

Ištvano Kvik ir Sare Roma koncertas „Gypsy fiesta“
2023-04-20 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Balandžio 20 d. 18 val. Šiaulių kultūros centre vyks Ištvano Kvik ir Sare Roma koncertas „Gypsy fiesta“.
Jaudinanti muzika, spalvingi kostiumai, uždegantys šokiai, šviesų ir garso efektai – visa tai kiekvieno kolektyvo pasirodymo akimirka, kuri jaudina ir džiugina klausytoją. SARE ROMA koncertas – tai pasakojimas apie viską griaunančią meilę gyvenimui, muzikai, šokiui, žmogui. Iš plačios romiškos širdies atliekamos dainos nepalieka abejingų, o aistringa ir virtuoziškai atlikta muzika užburia bei padovanoja pačius geriausius jausmus ir emocijas.
Koncerte skambės ir visų mylimi kūriniai „Lietuvaitė”, „Aš turtingas”, „Tie keliai”, tradicinės, užburiančios romų dainos ir visiškai nauji, neseniai sukurti kūriniai, pristatyti per romų festivalį, vykusį 2022 m. rudenį.
Renginio trukmė: ~1,5 val.

BELAUKIANT GODO. Klaipėdos jaunimo teatras
2023-04-18 18:30 (Europe/Helsinki) | Šiaulių dramos teatras
Pagal Samuelio Beketo absurdo pjesę
Režisierius – Paulius Pinigis
Režisieriaus asistentė – Elzbita Girkantaitė
Scenografė – Rūta Venskutė
Kostiumų dailininkė – Rūta Venskutė
Šviesų dailininkas – Justas Bø
Kompozitorius – Kristupas Biržietis
Aktoriai/atlikėjai – Simonas Lunevičius, Donatas Želvys, Aurimas Bareikis, Osvaldas Tokarevas, Laurynas Luotė
„Belaukiant Godo” – Klaipėdos jaunimo teatro spektaklis pagal žymiąją Samuelio Beketo absurdo pjesę. Vienintelis tikrai aiškus dalykas šioje Beketo istorijoje – laukimas. Pagrindiniai herojai Vladimiras ir Estragonas laukia pono Godo, kuriam nori užduoti keletą esminių klausimų ir paprašyti kai ko labai svarbaus. Tačiau laukti reikia taip ilgai, jog Vladimiras ir Estragonas galiausiai pamiršta, ko ir kodėl laukia. Belaukdami išganymo, jie supranta, kad nežino nei dėl ko nori būti išganyti, nei kas tas išganytojas, nei kaip atrodo tas išganymas. Tačiau tik laukimas ir tampa vienintele spektaklio herojų viltimi gyventi, nors laukimo beprasmybė ir virsta tragikomišku farsu.
Spektaklis vyksta neapibrėžtoje, sapną primenančioje erdvėje. Čia laikas neturi „krantų” – nėra jo pradžios ir pabaigos, neaišku, ar laikas eina pirmyn ar atgal, gal jis sustojęs, o gal sukasi ratu. Šis laiko ir erdvės neapibrėžtumas dar labiau sustiprina laukimo absurdiškumą, tačiau jo dėka žiūrovai patenka į siurrealistinį spektaklio pasaulį, kuriame kartu su jais klaidžioja ir Godo atsakymų laukia Vladimiras ir Estragonas.

Naisių vasaros teatro muzikinė programa-koncertas
2023-04-18 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Balandžio 18 d. 18 val. Šiaulių kultūros centro Didžiojoje koncertų salėje bus rodomas Naisių vasaros teatro muzikinė programa-koncertas.
Naisių vasaros teatro aktorių paruošta muzikinė programa-koncertas skirtas žiūrovui atsipalaiduoti ir puikiai praleisti vakarą. Programa neturi jokių rėmų ar scenarijaus, čia skamba daugeliui žinomos bei savos kūrybos gyvai atliekamos dainos. Didžiausia koncerto dovana – laisvė, kuri nesislepia už personažų, sukurtų istorijų. Scenoje matysite pačius tikriausius žmones, su savo tikromis emocijomis ir išgyvenimais atliekant muzikinius kūrinius.
Nekantriai žiūrovų lauks Vaida, Jūratė, Karolis, Remigijus, Arūnas, Tomas, Valdas ir Edgaras.
Renginio trukmė: ~1.30 val.
Įėjimas su kvietimais. Kvietimus jau galima pasiimti Šiaulių kultūros centro kasoje.
Kasos darbo laikas darbo dienomis 9–18 val. VI–VII 1 val. prieš renginį. Kasos tel. +370 683 57 691

Spektaklis „Gal nedarom tragedijos“
2023-04-17 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
„Gal nedarom tragedijos“ – komedija, kurioje vaidina Giedrius Savickas, Mantas Stonkus, Gelminė Glemžaitė ir Milda Noreikaitė. Spektaklio režisierius – Simonas Aškelavičius. Scenografė ir kostiumų dailininkė – Kotryna Daujotaitė.

Spektaklio pjesės autorė – garsi šiuolaikinė prancūzų dramaturgė Yasmina Reza. Jos parašyta ir premijomis apipilta drama (originalus pavadinimas „Le Dieu du carnage“) žavi puikiu personažų psichologijos išmanymu ir talentingai išvystyta veiksmo dinamika.

S. Aškelavičiaus ir fantasinio aktorių ketvertuko dėka pjesė atsiplėšė nuo originalo. Ji suskambo lietuviškomis aktualijomis, kurios žiūrovų sutinkamos garsiu juoku. Personažus žiūrovai gali be vargo atpažinti iš savo gyvenimiškos patirties.

Spektaklio pradžioje sužinome, kad Armando (Mantas Stonkus) ir Anetos (Gelminė Glemžaitė) vienuolikmetis sūnus per konfliktą lazda išmušė du dantis Valentino (Giedrius Savickas) ir Veronikos (Milda Noreikaitė) sūnui. Pastarųjų namuose ir susitinka abiejų šeimų tėvai, norėdami aptarti konflikto priežastis ir civilizuotai išspręsti pasekmes.

Giedriaus Savicko personažas – prekybininkas Valentinas – iki ašarų juokingas keistuolis, kuris kritinėse situacijose staiga pasisemia akiplėšiškos drąsos. G. Savickas gali būti juokingas net kai nenori, tačiau „Gal nedarom tragedijos“ galima pamatyti, koks genialiai komiškas jis tampa, kai to nori.

Manto Stonkaus ne tik aktoriaus, bet ir „stand-up“ komiko biografija leido jam itin vykusiai savo personažą kilstelėti į naują lygį. Jo advokatas Armandas – telefono iš rankų nepaleidžiantis, tarsi adatas taiklius ir net žiaurius juokelius durstantis veikėjas.

Mildos Noreikaitės kuriama Veronika – rašytoja ir Afrikos kultūros gerbėja – atrodo nuostabi ir tobula. Darosi įdomu, kas gi slypi už šio supermamos, superžmonos ir supermoters fasado? Nesijaudinkite, tikrai sužinosite.

Gelminė Glemžaitė vaidina M. Stonkaus personažo Armando žmoną Anetą. Pastaroji atrodo lyg ir pati santūriausia iš veikėjų. Tačiau, kai baigsis kantrybė, žiūrovo lauks tikras sprogimas.

„Gal nedarom tragedijos“ – nenuspėjamas spektaklis, kad ir ką prognozuosit, vis tiek nustebins. Būtina priminti, kūrinys turi N-18 amžiaus cenzą. Vaikai į salę neįleidžiami, o suaugę žiūrovai įspėjami: jame rūkoma, gali būti vartojama necenzūrinė leksika, kai kurios scenos gali šokiruoti.

Renginio trukmė: ~2 val. (su pertrauka)

Vaikų Velykėlės
2023-04-16 12:00 - 17:00 (Europe/Helsinki)
Balandžio 16 dieną 12 valandą Daugyvenės kultūros istorijos muziejaus-draustinio Kleboniškių kaimo buities skyriuje (Radviliškio r.) vyks nuotaikinga edukacinė popietė „Vaikų Velykėlės“.
Popietės dalyviai išmoks gaminti žavius Velykų paukštelius, žais smagius žaidimus ir sulauks Velykės dovanų.
Iki balandžio 20 dienos muziejuje veikia paroda „Velykų rytą lelija pražydo“. Lankytojai gali apžiūrėti Šv. Velykoms papuoštą seklyčią, apeiginį Velykų stalą, margučius, margučių medį, velykinius atvirukus.

Kleboniškių kaimo darželiuose žiedus kelia pirmosios gėlės, medžių pumpurai tik ir laukia, kada pažadins šiluma – tuoj sprogs. Atvykite įkvėpti pavasario!

Atvelykio šventė – Velykėlės
2023-04-16 12:00 - 17:00 (Europe/Helsinki) | Žaliūkių vėjo malūnas
Susirinkusiųjų lauks Velykės apsilankymas, margučių ridenimas, gražiausių margučių rinkimas ir apdovanojimas, Velykėlių kiaušinienės kepimas ir skanavimas, edukaciniai užsiėmimai, šokiai, liaudiški žaidimai, varžytuvės, sūpuoklės, prizai ir siurprizai.

INFORMACIJA APIE RENGINĮ

Data:
2023-04-16

Laikas:
12–14 val.

Vieta:
Žaliūkių malūnininko sodyba-muziejus

Adresas:
Architektų g. 73, Šiauliai

2023 m. balandžio 16 d., sekmadienį, 12 val. Žaliūkių malūnininko sodyboje (Architektų g. 73, Šiauliai) vyks tradicinė Atvelykio šventė – Velykėlės.

Susirinkusiųjų lauks Velykės apsilankymas, margučių ridenimas, gražiausių margučių rinkimas ir apdovanojimas, Velykėlių kiaušinienės kepimas ir skanavimas, edukaciniai užsiėmimai, šokiai, liaudiški žaidimai, varžytuvės, sūpuoklės, prizai ir siurprizai.

Dalyvauja:
Pasvalio kultūros centro Vaškų skyriaus vaikų folkloro ansamblis „BITINĖL‘S“ ,
Šiaulių Dainų muzikos mokyklos folkloro ansamblis „VIEVERSĖLIS“,
Gegužių progimnazijos kolektyvai: folkloro ansamblis „GASUŽIS“, tautinių šokių kolektyvai „JUOSTINAS“ IR „UPYNIKĖ“.

Įėjimas nemokamas.

Edukacinis užsiėmimas „Velykų raštai“
2023-04-16 10:00 - 17:00 (Europe/Helsinki) | Šiaulių kultūros centro Amatų dirbtuvės (Aušros al. 31)
Balandžio 16 d. 10 val. Šiaulių kultūros centre vyks edukacinis užsiėmimas „Velykų raštai“.
Kviečiame išbandyti molinio kiaušinio marginimą šalta glazūra ir pasidaryti mielą suvenyrą sau ar dovanėlę savo artimajam.
Renginio trukmė: ~1–1,5 val.
Dalyvių skaičius: nuo 5 iki 25
Kaina 1 asmeniui: 6 Eur, su nuolaida 3 Eur.
Nuolaida taikoma:
moksleiviui, studentui, pensininkui, pateikusiam LR, ES ar tarptautinį ISIC pažymėjimą, Europos jaunimo kortelę; mokytojui, turinčiam tarptautinį ITIC pažymėjimą; ikimokyklinio amžiaus vaikui; vaikų globos namų auklėtiniui; šeimos namų gyventojui; neįgaliajam; socialiai remtinų moksleivių grupei, pateikusiai sąrašą.
Registracija tel. +370 678 53 171, el. p. vaida.dambrauskiene@siauliukc.lt

Šiaulių bigbendui – 20!
2023-04-15 17:00 (Europe/Helsinki) | Šiaulių kultūros centro Didžioji koncertų salė (Aušros al. 31)
2002-jų metų pabaigoje susibūręs Šiaulių bigbendas mini 20-ąjį jubiliejų! Neatsitiktinai būtent šiai sukakčiai paminėti pasirinkta Pasaulinė kultūros diena.
Kviečiame balandžio 15 d. 17 val. Šiaulių kultūros centro Didžiojoje koncertų salėje pasiklausyti šventinio koncerto.
Įspūdingame dviejų dalių renginyje dalyvaus Šiaulių bigbendas (meno vadovas ir dirigentas Raitis Ašmanis), solistė Viktorija Gečytė (Lietuva / Prancūzija), vokalinė grupė „Framest“ (Latvija). Koncerto vedėjas Viktoras Gerulaitis.
Koncertas nemokamas. Įėjimas su kvietimais, kuriuos galima pasiimti Šiaulių kultūros centro kasoje nuo kovo 29 d. 9 val.!
Renginio trukmė: ~1.30 val.

Susitikimas su Lietuvos nacionalinės kultūros ir meno premijos laureate Daiva Račiūnaite-Vyčiniene
2023-04-14 17:00 (Europe/Helsinki) | P. Višinskio viešoji biblioteka
Balandžio 14 d., penktadienį, 17.00 val. Šiaulių apskrities Povilo Višinskio viešosios bibliotekos Didžiojoje skaitykloje vyks susitikimas su Lietuvos nacionalinės kultūros ir meno premijos laureate (2021), etnomuzikologe, viena žymiausių sutartinių tyrinėtojų prof. habil. dr. Daiva Račiūnaite-Vyčiniene.

Daivos Račiūnaitės-Vyčinienės dėka Lietuvos daugiabalsės dainos – sutartinės – įtrauktos į UNESCO nematerialaus kultūros paveldo sąrašą.

Renginio metu etnomuzikologė kartu su ansambliu „Trys keturiose“ atliks sutartinių, kvies klausytojus išmėginti vieną seniausių dainavimo formų bei pristatys savo knygą „Sutartinių audos“ (renginio metu šią knygą bus galima įsigyti).

Organizatorė – Šiaulių apskrities Povilo Višinskio viešoji biblioteka.

Šis renginys – projekto „Lietuvos nacionalinės meno ir kultūros premijos laureatai Šiauliuose“ dalis. Projektą finansuoja Šiaulių miesto savivaldybė.

Renginio metu bus fotografuojama ir filmuojama. Jei nepageidaujate būti fotografuojami ir (arba) filmuojami arba nesutinkate su nuotraukų ir (arba) vaizdo medžiagos viešinimu, prašome apie tai informuoti fotografą.

Viktoras Balykov jubiliejinis „stand up“ pasirodymas
2023-04-13 20:00 (Europe/Helsinki) | Šiaulių kultūros centro Kamerinė salė (Aušros al. 31)
Balandžio 13 d. 20 val. Šiaulių kultūros centre vyks Viktoro Balykovo „stand up“ pasirodymas.
„Šiauliai! 6 metai scenoje… Kiek daug patirta per tą laiką… Kiek draugų rasta… O kiek ir pamesta… Kelias tikrai buvo vingiuotas ir ne rožėmis klotas…
Visą šią patirtį sudėjau į programą, kad išspausčiau šypseną Jūsų veide“, – į jubiliejinį turą kviečia Viktoras Balykov.
Bus vienas arba du apšildantys komikai.
N-16
Renginio trukmė: ~1.30 val.

Rūtos Ščiogolevaitės koncertas
2023-04-12 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Jau balandžio 12 d. į savo gimtuosius Šiaulius atvyksta dailininkė Rūta Ščiogolevaitė. Savo klausytojus ji pakvies į įspūdingą koncertą „Visada tave mylėsiu – Whitney Houston!“ Šiaulių kultūros centre. Tai unikali galimybė išgirsti, kokį priėjimą prie laurais apipintos ir niekuomet iš atminties neišblėstančios amerikiečių pop žvaigždės rado Rūta Ščiogolevaitė ir ištikimi scenos bendražygiai – pianistas Paulius Zdanavičius ir būgnininkas Martynas Lukoševičius. Drauge jie surengs jaukų ir pavasariškai jausmingą koncertą!

Bilietai jau prekyboje.

Spektaklis „Kažkas čia ne taip“
2023-04-11 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Sveiki atvykę į ambicingą pjesės „Žmogžudystė Haveršamo dvare“ pastatymą! Taip, jūs supratote teisingai: atvykote į spektaklį, kurio metu bus kuriamas… spektaklis. Labai nuoširdi, bet nevisai vykusi Kornlio universiteto dramos draugijos aktorių komanda turi užduotį pristatyti žiūrovams detektyvinę istoriją, tačiau nuo pat pirmos akimirkos juos ištinka visa lavina nesėkmių: neatsidaro durys, griūna dekoracijos, lūžta baldai, ne laiku užgęsta šviesos, iš galvos išgaruoja išmoktas tekstas, o dar kažkas ir sąmonės netenka… Ar visiškos sumaišties sūkuryje spektaklio herojai sugebės atskleisti mistiškos žmogžudystės paslaptį bei viską sugrąžinti į savas vietas?
Fenomenali komedija „Kažkas čia ne taip“ vadinama vienu populiariausių Brodvėjaus spektaklių. Tai ilgiausiai rodoma komedija West End‘o istorijoje. Be gausybės įvairių laimėjimų, 2015 m. šis spektaklis prestižiniuose Laurence Olivier apdovanojimuose pripažintas geriausia nauja komedija.
Pastatymas, kuriame gausu siužeto vingių, specialiųjų efektų, unikalių techninių sprendimų sužavės net ir patį išrankiausią komedijų gerbėją. Galime lažintis, kad nuo pirmos iki paskutinės šio spektaklio akimirkos kvatosite susiėmę už pilvų!
Renginio trukmė: ~2.20 val. (su pertrauka)

Bėgimas kilimo-tūpimo taku Runway Run’23
2023-04-08 10:00 - 13:00 (Europe/Helsinki)
Lietuvos kariuomenės Karinių oro pajėgų Aviacijos bazėje 2023 metų balandžio 8 dieną vyks vienas unikaliausių bėgimų Lietuvoje Šiaulių karinio aerodromo kilimo – tūpimo taku „Runway Run‘23!
Runway Run‘23 – tai unikalus, vienintelis toks Lietuvoje bėgimas kilimo – tūpimo taku, kuriuo kyla ir leidžiasi Lietuvos Karinių oro pajėgų orlaiviai kartu su NATO Baltijos šalių oro policijos misiją vykdančiais sąjungininkų naikintuvais. Šio bėgimo tikslas priminti, kad esame stipriausio karinio aljanso NATO dalimi jau 19-ką metų skaičiuojant nuo kovo 29 d.
Kartu su Lietuvos kariais, bėgs mūsų sąjungininkai, organizacijos, sporto klubai, mokymo įstaigos, pavieniai entuziastai bei visi norintys nuo jauniausio iki vyriausio.
Bėgimo metu kilimo-tūpimo takas nusispalvina nacionalinės atributikos spalvomis ir veda finišo link. Bėgimo distancija – 3000 metrų. Atstumą įveikti galima bėgant ar einant, svarbiausia – kartu ir viena kryptimi.
Renginio metu galėsite susipažinti su Lietuvos Kariuomenės Karinių oro pajėgų naudojamais kariniais orlaiviais, NATO Oro policijos misiją vykdančiais Portugalijos ir Rumunijos naikintuvais F-16, taip pat pilotais, pamatyti Lietuvos kariuomenės karinę ekspoziciją, naudojamą ginkluotę, ekipuotę, techniką bei galėsite užduoti rūpimus klausimas apie nuolatinę privalomąją pradinę karo tarnybą.
Kiekvienas sėkmingai įveikęs distanciją bus apdovanotas unikaliu Lietuvos Karinių oro pajėgų bėgimo „Runway Run‘23“ suvenyru bei pavaišintas bandele.
Renginio metu klausysime DJ Mamania ritmų ir Vido Bareikio koncerto!

Tikslinė informacija:
Data: 2023 m. balandžio 8 diena;
Vieta: Lietuvos kariuomenės Karinių oro pajėgų Aviacijos bazė (Įėjimas per senąjį automobilių turgų);
Laikas: vartai atsidaro 10:00 val.;
Karinė ekspozicija: nuo 10:00 val.;
Išvykimas į starto vietą: nuo 11:00 iki 11:50 val.;
Startas: 12:00 val.;
Koncertas: 13:00 val.;
Renginio pabaiga: 14:00 val.
Papildoma informacija:
Daiktų saugykla: ne;
Persirengimo vietos: ne;
Apšilimo teritorija Starto vietoje: taip;
Tikrinimas įeinant į karinę teritoriją: taip.
Dviračių rakinimo tvorelės: taip (pasirūpinkite spynomis):
P.S.
Renginys tinka neįgaliesiems.
Keturkojus draugus palikite namie, nes keliamas naikintuvų triukšmas gyvūnams kelia stresą.

Donatas Montvydas "2057"
2023-04-07 20:00 (Europe/Helsinki) | Šiaulių arena
Didžiausias šių metų šou Lietuvoje „2057” atkeliauja į Šiaulių areną.„2057“ – tai garsiai nuaidėjusio praėjusių metų „1987“ šou tęsinys.
D. Montvydas teigia, kad yra dėkingas gyvenimui jog turi galimybę pildyti šias svajones ir parodyti aukščiausio lygio šou atėjusiems žiūrovams.
BILIETAI
„Savo klausytojams noriu suteikti geriausią, ką galiu duoti, kažką nepamirštamo, dėl ko atėję norėtų sugrįžti, o praleidę lauktų kitų metų”.Šiaulių arenoje balandžio 7 dieną skambės ne tik visų pamilti hitai „17”, „Kol vakaras ilgas”, „Nieko verta”, „Norim dar”, bet ir dar negirdėtos, specialiai kurtos dainų aranžuotės, kurias pastiprins ypatingas ir kruopščiai ruošiamas lazerių šou, kurio Šiaulių arenai dar neteko matyti.Donatas Montvydas įspūdingą šou ruošia su profesionaliausių šokėjų komanda, kuri yra tapusi atlikėjo vizitine kortele. Specialiai kuriama scenografija, bei įvaizdžiai perteiks naujai pastatytas choreografijas.
Milžiniškos kinetinės platformos bei specialiai kurtos vizualizacijos nukels į “2057”.
Artėjant koncertui atlikėjas žada atskleisti vis daugiau intriguojančių pasirodymo detalių.Grandiozinis Donato Montvydo šou Šiaulių arenoje – Balandžio 7 dieną, 20 val.

Respublikinis liaudiškų šokių festivalis-konkursas „Šokis mus jungia“
2023-04-07 14:00 - 17:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Balandžio 7 dieną 14 val. Šiaulių kultūros centre vyks respublikinis liaudiškų šokių festivalis-konkursas „Šokis mus jungia“.
Renginyje dalyvaus Kauno Santaros gimnazijos tautinių šokių kolektyvas „Santariečiai“, Rygos 25 vid. mokyklos liaudiškų šokių kolektyvas „Pasacina“, Panevėžio V. Žemkalnio liaudies šokių ansamblis „Kanapėlė“, Šilutės Vydūno gimnazijos liaudiškų šokių kolektyvas „Žvilgis“, tautinių šokių kolektyvas „Brėkšta“, šokių studija „Juventa“, Šiaulių miesto Jovaro progimnazijos ir Didždvario gimnazijos vaikų ir jaunimo tautinių šokių ansamblis „Šėltinis“ (meno vad. V. ir R. Laugaliai, G. Šveikauskaitė) ir Šiaulių Juliaus Janonio gimnazijos liaudiškų šokių kolektyvas „Liuoksinis“.
Renginio trukmė: ~2 val.
